CELEX: 62009TN0516
Language: sk
Date: 2009-12-21 00:00:00
Title: Vec T-516/09 P: Odvolanie podané 21. decembra 2009 : Luigi Marcuccio proti rozsudku Súdu pre verejnú službu zo 7. októbra 2009 vo veci F-122/07, Marcuccio/Komisia

27.2.2010   
            
            
               SK
            
            
               Úradný vestník Európskej únie
            
            
               C 51/40
            
         Odvolanie podané 21. decembra 2009: Luigi Marcuccio proti rozsudku Súdu pre verejnú službu zo 7. októbra 2009 vo veci F-122/07, Marcuccio/Komisia
   (Vec T-516/09 P)
   2010/C 51/75
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, avvocato)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               v každom prípade: zrušiť v plnom rozsahu a bez akejkoľvek výnimky napadnuté uznesenie,
            
         
               —
            
            
               vyhlásiť, že žaloba na prvom stupni, ktorá viedla k napadnutému uzneseniu, bola úplne prípustná v plnom rozsahu a bez akejkoľvek výnimky,
            
         
               —
            
            
               v prvom rade: vyhovieť v plnom rozsahu a bez akejkoľvek výnimky návrhu žalobcu obsiahnutému v žalobe na prvom stupni,
            
         
               —
            
            
               zaviazať žalovanú, aby žalobcovi nahradila všetky trovy, poplatky a odmeny, ktoré musel vynaložiť v predmetnej veci na všetkých stupňoch konania,
            
         
               —
            
            
               subsidiárne: postúpiť predmetnú vec na Súd pre verejnú službu v inom zložení, aby opätovne rozhodol o veci samej.
            
         
      Odvolacie dôvody a hlavné tvrdenia
   
   Toto odvolanie smeruje proti uzneseniu vyhlásenému 7. októbra 2009 Súdom pre verejnú službu vo veci F-122/07. Toto uznesenie zamietlo v časti ako zjavne neprípustnú a v časti ako zjavne nedôvodnú žalobu, ktorej predmetom bolo v prvom rade zrušenie rozhodnutia, ktorým žalovaná zamietla návrh žalobcu, aby prešetrila niektoré udalosti, s ktorými bol konfrontovaný v priebehu rokov 2001 a 2003, ako aj návrh za zaviazanie žalovanej na náhradu ujmy, ktorú tým žalobca utrpel.
   Na podporu svojich návrhov sa žalobca odvoláva na prekrútenie a skreslenie skutkových okolností, ku ktorému došlo v napadnutom uznesení, ako aj na nesprávny výklad a uplatnenie povinnosti odôvodnenia aktov.